Contingut
Índex 🔎︎

# dBASE

Indiqueu els paràmetres per a una base de dades dBASE.

Per a accedir a aquesta ordre...

In a database file window of type dBASE, choose Edit - Database - Properties.

Per poder definir les relacions entre taules, utilitzeu JDBC o ODBC des del LibreOffice.

## Mostra els registres inactius

Mostra tots els registres d'un fitxer, inclosos els que han estat marcats com a suprimits. Si activeu aquesta casella de selecció no podreu suprimir cap registre.

En el format dBASE els registres suprimits continuen apareixent en el fitxer.

Per visualitzar els canvis que heu realitzat a la base de dades, tanqueu la connexió a la base de dades i torneu-hi a connectar.

## Joc de caràcters

Seleccioneu la conversió de codi que vulgueu utilitzar per a visualitzar la base de dades al LibreOffice. Aquesta acció no afectarà la base de dades. Trieu «Sistema» per a utilitzar el joc de caràcters per defecte del vostre sistema operatiu. Les bases de dades dBASE i de text només poden utilitzar jocs de caràcters de longitud fixa, en què tots els caràcters estiguin codificats amb el mateix nombre de bytes.

### Utilitza les restriccions de noms SQL92

Només admet noms formats amb els caràcters admesos per la restricció de noms SQL92 a la font de dades. Es rebutjarà qualsevol altre caràcter. Cada nom ha de començar per una lletra en majúscula o en minúscula, o bé per una ratlla baixa (_), mentre que la resta de caràcters poden ser lletres ASCII, ratlles baixes o nombres.

## Índexs

Obre el diàleg Índexs, on podeu organitzar els índexs de les taules de la base de dades dBASE actual.