Contingut
Índex 🔎︎

# Barra Edita els punts

La barra Edita els punts apareix en seleccionar un objecte polígon i fer clic a Edita els punts.

Conversió d'objectes 2D en corbes, polígons i objectes 3D

Conversió d'objectes 2D en corbes, polígons i objectes 3D

Les funcions proporcionades us permeten editar els punts d'una corba o un objecte convertit a corba. Es troben disponibles les icones següents:

## Edita els punts

La icona Edita els punts us permet activar o desactivar el mode d'edició per als objectes Bézier. En el mode d'edició, es poden seleccionar individualment els punts de l'objecte dibuixat.

Edita els punts

## Mou els punts

Activa un mode en el qual podeu moure els punts. La busca del ratolí presenta un petit quadrat buit en situar-lo sobre un punt. Arrossegueu el punt a una altra ubicació. La corba d'ambdós costats del punt segueix el moviment, mentre que el segment de corba entre els punts següents adapta la seva forma.

Apunteu a un segment de corba entre dos punts, o dins d'una corba tancada, i arrossegueu el ratolí per desplaçar la corba sencera sense distorsionar-ne la forma.

Mou els punts

## Insereix punts

Activa el mode d'inserció. Aquest mode us permet inserir punts. També podeu moure punts, com en el mode de moviment. Tot i així, si feu clic sobre la corba entre dos punts i moveu lleugerament el ratolí mentre manteniu premut el botó, inserireu un nou punt. El punt és de tipus suavitzat, i les línies de les anses de control són paral·leles i romanen d'aquesta manera en moure-les.

Si voleu crear un punt de cantonada, cal que primer inseriu un punt suavitzat o un punt simètric i després el convertiu en un punt de cantonada mitjançant l'eina Punt de cantonada.

Insereix punts

## Suprimeix els punts

Utilitzeu la icona Suprimeix els punts per suprimir un o més punts seleccionats. Si voleu seleccionar diversos punts, feu clic sobre cadascun d'ells mentre manteniu premuda la tecla de majúscules.

Seleccioneu primer els punts que voleu suprimir, i feu clic en aquesta icona o premeu la tecla Supr.

Suprimeix els punts

## Divideix la corba

La icona Divideix la corba divideix la corba en trossos. Seleccioneu el punt o punts per on voleu dividir la corba i feu clic en aquesta icona.

Divideix la corba

## Converteix en corba

Converteix una corba en una línia recta o bé converteix una línia recta en una corba. Si seleccioneu un sol punt, es convertirà la corba anterior al punt. Si seleccioneu dos punts, es convertirà la corba limitada per aquests dos punts. Si seleccioneu més de dos punts, cada cop que feu clic en aquesta icona es convertirà un tros diferent de la corba. En cas que sigui necessari, els punts suavitzats es converteixen en punts de cantonada i viceversa.

Si algun segment de la corba és recte, els punts dels extrems d'aquest segment tenen com a màxim un punt de control cadascun. No es poden convertir en punts suavitzats si no és que la línia recta torna a convertir-se en una corba.

Converteix en corba

## Punt de cantonada

Converteix el punt o punts seleccionats en punts de cantonada. Els punts de cantonada tenen dues anses de control mòbils, independents l'una de l'altra. Per tant, una línia corba no pot travessar un punt de cantonada mantenint la direcció, sinó que ho farà formant una cantonada.

Punt de cantonada

## Transició suau

Converteix un punt de cantonada o un punt simètric en un punt suavitzat. Les dues anses de control del punt de cantonada s'alineen en paral·lel i es mouen simultàniament. Les anses de control poden tenir longituds diferents i us permeten variar el grau de curvatura.

Transició suau

## Transició simètrica

Aquesta icona converteix un punt de cantonada o un punt suavitzat en un punt simètric. Les dues anses de control del punt de cantonada s'alineen en paral·lel i tenen la mateixa longitud. Es mouen simultàniament i el grau de curvatura és idèntic en ambdues direccions.

Transició simètrica

## Tanca Bézier

Tanca una línia o una corba. Una línia es tanca connectant l'últim punt amb el primer, que s'indica amb un quadrat més gran.

Tanca Bézier

## Elimina els punts

Marca el punt actual o els punts seleccionats per suprimir-los. Això passa en el cas que el punt estigui situat sobre una línia recta. Si convertiu una corba o un polígon amb la icona Converteix en corba en una línia recta, o bé canvieu una corba amb el ratolí de manera que un punt quedi sobre una línia recta, s'elimina el punt. L'angle a partir del qual es durà a terme la reducció de punts es pot definir seleccionant LibreOffice Draw - Graella al quadre de diàleg Opcions es pot definir seleccionant LibreOffice Impress - Graella al quadre de diàleg Opcions és de 15° per defecte.

Elimina els punts