Contingut
Índex 🔎︎

# Creació de filtres XML

## Creació d'un filtre XML per al LibreOffice

Quan creeu un filtre XML per al LibreOffice, heu de dissenyar un full d'estil XSLT que permet convertir els formats de fitxers XML d'OpenDocument en els dos sentits.

For more information about the OpenDocument XML format, go to https://www.openoffice.org/xml/.

Si voleu, podeu incloure una plantilla amb el filtre per aplicar estils del LibreOffice al document XML que importeu.

## Creació d'un filtre XML

1. Creeu un full d'estil de conversió XSLT que assigni els elements del format XML extern als elements del format de fitxer XML d'OpenDocument, i a l'inrevés.

2. Creeu una plantilla d'estils del LibreOffice que s'assignaran als elements en el format XML extern quan importeu un fitxer en aquest format al LibreOffice.

3. Al LibreOffice Writer, creeu un document de text i trieu Eines - Paràmetres del filtre XML.

4. Feu clic a Nou.

5. En el diàleg Filtre XML, feu clic a la pestanya General i definiu-hi les propietats del filtre.

- A l'àrea Nom del filtre, introduïu el nom del filtre XML.

  Aquest nom es mostra al diàleg Paràmetres del filtre XML.

- A l'àrea Aplicació, seleccioneu l'aplicació LibreOffice on voleu utilitzar el filtre.

- A l'àrea Nom del tipus de fitxer, introduïu el tipus de fitxer per al qual és el filtre.

  Aquest nom es mostra a la llista de tipus de fitxers dels diàlegs Obre, Exporta i Anomena i desa.

- A l'àrea Extensió del fitxer, indiqueu l'extensió del fitxer exportat.

  Per distingir el fitxer d'altres fitxers XML, introduïu una extensió diferent de *.xml.

6. A la pestanya Transformació, definiu les propietats de transformació del filtre.

- (Opcional) Al quadre Tipus de document, introduïu l'identificador de tipus de document del format de fitxer extern.

  L'identificador s'utilitza per detectar el tipus de fitxer en fer la importació.

- Al quadre XSLT per exportar, introduïu el camí i el nom de fitxer del full d'estil XSLT que defineix la conversió del format OpenDocument al format extern.

- Al quadre XSLT per importar, introduïu el camí i el nom de fitxer del full d'estil XSLT que defineix la conversió del format extern al format OpenDocument.

- (Opcional) Al quadre Plantilla per importar, introduïu el camí i el nom de la plantilla que defineix els estils del LibreOffice que s'utilitzen al fitxer importat.

  Els fitxers indicats a la pestanya Transformació es copien al directori d'usuari local del LibreOffice.

7. Feu clic a D'acord.

## Verificació d'un filtre XML

Podeu fer proves bàsiques a un filtre XML personalitzat al LibreOffice.

Aquestes proves no modifiquen el document.

1. Creeu o obriu un document de text.

2. Trieu Eines - Paràmetres del filtre XML.

3. A la llista de filtres, seleccioneu el filtre que voleu provar i, tot seguit, feu clic a Verifica els XSLT.

4. Per a verificar un filtre d'exportació, feu una de les operacions següents a l'àrea Exporta del diàleg:

- Feu clic a Navega, seleccioneu el document del LibreOffice que voleu provar i, tot seguit, feu clic a Obre.

- Per provar el document actual, feu clic a Document actual.

5. Per a verificar un filtre d'importació, feu clic a Navega a l'àrea Importa del diàleg, seleccioneu un document i feu clic a Obre.

Temes relacionats

Quant als filtres XML

Distribució de filtres XML