Contingut
Índex 🔎︎

# Connexió a una base de dades JDBC

Indica les opcions per accedir a una base de dades JDBC.

## Exemples de JDBC

Podeu utilitzar una classe de controlador JDBC per connectar a una base de dades JDBC des del LibreOffice. El fabricant de la base de dades ofereix la classe de controlador. Dos exemples de bases de dades JDBC són Oracle i MySQL.

Cal afegir les classes de controlador al LibreOffice. Per a fer-ho, trieu LibreOffice ▸ Preferències Eines ▸ Opcions LibreOffice ▸ Avançat.

### Base de dades Oracle

Podeu utilitzar un controlador JDBC per accedir a una base de dades Oracle des de Solaris o Linux. Per accedir a la base de dades des del Windows, necessitareu un controlador ODBC.

Si treballeu amb l'UNIX, assegureu-vos que el client de la base de dades Oracle tingui instal·lada la compatibilitat amb JDBC. La classe de controlador JDBC per al client Oracle de Solaris versió 8.x es troba al directori <client Oracle>/product/jdbc/lib/classes111.zip. També podeu baixar la versió més recent del controlador des del lloc web d'Oracle.

Introduïu la ubicació del servidor de la base de dades Oracle en el quadre URL de la font de dades. La sintaxi de l'URL dependrà del tipus de base de dades. Per a més informació consulteu la documentació inclosa amb el controlador JDBC.

Per a una base de dades Oracle, la sintaxi de l'URL és:

oracle:thin:@nomamfitrió:port:nom_basededades

- nomamfitrió és el nom de la màquina que executa la base de dades Oracle. També el podeu reemplaçar amb l'adreça IP del servidor.

- port és el port on la base de dades Oracle rep connexions. Demaneu l'adreça correcta del port a l'administrador de la base de dades.

- nom_basededades és el nom de la base de dades Oracle. Demaneu-ne el nom correcte a l'administrador de la base de dades.

### Base de dades MySQL

Trobareu el controlador per a la base de dades MySQL al lloc web de MySQL.

La sintaxi per a una base de dades MySQL és:

mysql://nomamfitrió:port/nom_basededades

- nomamfitrió és el nom de la màquina que executa la base de dades MySQL. També el podeu reemplaçar amb l'adreça IP del servidor.

- port és el port per defecte per a les bases de dades MySQL, concretament, el 3306.

- nom_basededades és el nom de la base de dades.

## URL de la font de dades

Introduïu l'URL per a la base de dades. Per exemple, per al controlador JDBC de MySQL, introduïu «jdbc:mysql://<nom del servidor>/<nom de la base de dades>». Per a més informació sobre el controlador JDBC, consulteu la documentació proporcionada amb el controlador.

## Classe de controlador JDBC

Introduïu el nom del controlador JDBC.

Abans d'utilitzar un controlador JDBC, n'haureu d'afegir el camí a la classe. Trieu LibreOffice ▸ Preferències Eines ▸ Opcions ▸ LibreOffice ▸ Avançat i feu clic al botó Camí a les classes. Una vegada hàgiu introduït la informació del camí, reinicieu el LibreOffice.

## Classe de prova

Prova la connexió amb els paràmetres actuals.

Autenticació

Auxiliar de bases de dades