Contingut
Índex 🔎︎

## DATA

Aquesta funció calcula una data indicada per any, mes o dia i la mostra a la formatació de la cel·la. El format per defecte d'una cel·la que conté la funció DATA és el format de data, però podeu formatar les cel·les amb qualsevol altre format numèric.

### Sintaxi

DATA(Any; Mes; Dia)

Any és un enter entre 1583 i 9957 o entre 0 i 99.

A LibreOffice ▸ Preferències Eines ▸ Opcions ▸ LibreOffice ▸ General podeu definir a partir de quin any es reconeix una entrada de dos dígits com a 20xx.

Mes és un enter que indica el mes.

Dia és un nombre entre 1 i 31 que indica el dia del mes.

Si els valors per al mes i el dia estan fora dels límits, passen al dígit següent. Si introduïu =DATA(00;12;31) el resultat serà 31/12/00. Si, d'altra banda, introduïu =DATA(00;13;31) el resultat serà 31/01/01.

### Exemple

=DATA(00;1;31) dóna 31/01/00 si la configuració del format de la cel·la és DD/MM/YY.