Contingut
Índex 🔎︎

# Canvi de nom dels fulls

Definir noms als fulls és una característica importat per a produir documents de fulls de càlcul llegibles i fàcils d'entendre. Per a canviar el nom d'un vull del document:

1. Feu clic a la pestanya del full per a seleccionar-la.

2. Obriu-ne el menú contextual i trieu l'ordre Canvia el nom del full. Apareixerà un quadre de diàleg on podreu introduir un nom nou.

3. Introduïu un nom nou per al full i feu clic a D'acord.

4. Alternativament, manteniu premuda la tecla Opció tecla Alt, feu clic a qualsevol nom del full i introduïu directament el nom nou.

   La disponibilitat d'aquesta funció depèn del vostre Gestor de finestres X.

Els noms dels fulls poden contenir gairebé qualsevol caràcter. Hi ha algunes restriccions, però: els caràcters següents no s'hi permeten:

- els dos punts :

- la barra inversa \

- la barra inclinada /

- el signe d'interrogació ?

- l'asterisc *

- el claudàtor d'obertura [

- el claudàtor de tancament ]

- la cometa simple ' com a primer o últim caràcter del nom

En el cas de les referències de cel·les, cal escriure el nom del full entre cometes simples ' si conté caràcters que no siguin alfanumèrics ni la ratlla baixa. Si el nom conté una cometa simple, caldrà convertir-la en caràcter d'escapada doblant-la (dues cometes simples).

Per exemple, si voleu fer referència a la cel·la A1 d'un full amb el nom següent:

Full d'aquest any

Haureu d'escriure la referència entre cometes simples i doblar la cometa simple que hi ha dins del nom:

'Full d''aquest any'.A1

El nom de cada full és independent del nom del document. Definireu el nom del document quan el deseu per primer cop com a fitxer.

El document pot contenir fins a 10.000 fulls, cadascun dels quals ha de dur un nom diferent.

Podeu definir un prefix per als noms de fulls que creeu. Vegeu aquesta pàgina per a les opcions del Calc.

Temes relacionats

Prefixació dels noms dels fulls nous

Aplicació de fulls múltiples