Contingut
Índex 🔎︎

# Conversió d'objectes 2D en corbes, polígons i objectes 3D

Podeu convertir objectes bidimensionals (2D) per crear formes diferents. El LibreOffice pot convertir objectes 2D en els tipus d'objectes següents:

- Objecte corb basat en corbes de Bézier

- Objecte poligonal que consisteix en segments de línies rectes

- Objecte 3D amb ombreig i una font de llum

- Objecte de gir 3D amb ombreig i una font de llum

### Dos tipus d'objectes 3D

- La barra d'estat mostra "Escena 3D seleccionada". Les escenes 3D es generen a partir d'objectes que tenen dimensions en les coordenades X, Y i Z. Alguns exemples són els objectes inserits mitjançant la barra d'eines Objectes 3D, els rectangles, les el·lipses o text creats mitjançant les icones Rectangle, El·lipse o Text de la barra d'eines Dibuix, i les formes personalitzades que s'han convertit en 3D mitjançant el menú contextual "Convertir - En 3D". Podeu entrar a aquestes escenes 3D (per exemple, prement F3) i girar els objectes en 3D. El Microsoft Office no admet aquests objectes 3D reals. Si exporteu aquestes escenes als formats del Microsoft Office, s'exportarà una instantània de la visualització actual com a mapa de bits. Les barres 3D dels diagrames també són d'aquest tipus.

- La barra d'estat mostra "Forma seleccionada". Les formes personalizades es poden veure en mode 2D o 3D. En qualsevol moment podeu canviar la visualització entre els dos modes. Per crear formes personalitzades, es poden utilitzar les icones de Formes bàsiques, Formes de símbol i les icones següents de la barra d'eines Dibuix. Les formes personalitzades es poden modificar mitjançant la barra d'eines Paràmetres 3D. No formen cap escena 3D, no es poden il·luminar amb més d'una font de llum i tenen diverses limitacions més. Podeu convertir-les en una escena 3D, però llavors ja no seran formes personalitzades. Les formes personalitzades en mode 2D o 3D es poden exportar i importar en formats del Microsoft Office.

### Per convertir un objecte en una corba:

1. Seleccioneu un objecte 2D de la diapositiva o la pàgina.

2. Feu clic a l'objecte amb el botó dret del ratolí i trieu Converteix - En corba.

Per modificar la forma de l'objecte, feu clic a la icona Punts de la barra d'eines Dibuix i arrossegueu les anses de l'objecte. També podeu arrossegar els punts de control d'una ansa per modificar la forma de la corba.

### Per convertir un objecte 2D en un polígon:

1. Seleccioneu un objecte 2D de la diapositiva o la pàgina.

2. Feu clic amb el botó dret del ratolí a l'objecte i trieu Converteix - En polígon.

Per modificar la forma de l'objecte, feu clic a la icona Punts de la barra d'eines Dibuix i arrossegueu les anses de l'objecte.

### Per convertir un objecte 2D en un objecte 3D:

1. Seleccioneu un objecte 2D de la diapositiva o la pàgina.

2. Feu clic a la icona Extrusió activada/desactivada de la barra Dibuix o bé feu clic a l'objecte amb el botó dret del ratolí i seleccioneu Converteix - En 3D.

Per editar les propietats de l'objecte 3D, utilitzeu la barra d'eines Línia i emplenament i la barra d'eines Paràmetres 3D.

Per convertir un objecte de text en 3D, utilitzeu la icona Fontwork de la barra d'eines Dibuix.

### Per convertir un objecte 2D en un objecte de gir 3D:

Un objecte de gir 3D es crea girant l'objecte seleccionat al voltant del seu eix vertical.

1. Seleccioneu un objecte 2D de la diapositiva o la pàgina.

2. Feu clic a l'objecte amb el botó dret del ratolí i seleccioneu Converteix - En objecte de gir 3D

Per editar les propietats de l'objecte 3D, utilitzeu la barra d'eines Línia i emplenament i la barra d'eines Paràmetres 3D.

Podeu girar l'objecte 2D abans de convertir-lo per crear una forma més complexa.

Temes relacionats

Dibuix de corbes

Edició de corbes

Conversió d'imatges de mapes de bits en gràfics vectorials

Conversió de caràcters de text en objectes de dibuix