Contingut
Índex 🔎︎

# Alineació manual de les parts d'una fórmula

### Com podeu alinear caràcters d'una forma ràpida i fàcil amb el LibreOffice Math?

Per fer-ho, heu de definir grups buits i cadenes de caràcters. Això no ocupa espai, però desa informació que ajuda en el procés d'alineació.

Per crear grups buits, escriviu uns claudàtors {} a la finestra d'ordres. En el següent exemple. l'objectiu és aconseguir un salt de línia de manera que els signes de més quedin un sota l'altre, fins i tot quan hi hagi un caràcter de menys a la línia de sobre:

a+a+a+{} newline {}{}{}{}{}a+a+a+a

Les cadenes buides de caràcters són una forma senzilla d'assegurar que les fórmules i els texts estan alineats a l'esquerra. Es defineixen mitjançant les cometes dobles "". Assegureu-vos de no utilitzar cometes tipogràfiques. Exemple:

"Un altre exemple. " newline a+b newline ""c-d

Temes relacionats

Fusió de les parts de la fórmula entre claudàtors