Contingut
Índex 🔎︎

# Navegador per a la visió general de documents

Tots els continguts de la finestra del Navegador es denominen "categories" en aquest document, ja siguin títols, fulls, taules, marcs de text, gràfics, objectes OLE, seccions, enllaços, referències, índexs o comentaris.

El Navegador mostra tots els tipus d'objectes que conté un document. Si apareix un signe de més (+) al costat d'una categoria, indica que existeix com a mínim un objecte d'aquest tipus. Si poseu la busca del ratolí al nom de la categoria, es mostra el nombre d'objectes com a consell ampliat.

Feu clic al signe de més (+) per obrir una categoria. Si només voleu veure les entrades d'una categoria determinada, seleccioneu la categoria i feu clic a la icona Visualització del contingut. Fins que no torneu a fer clic a la icona, només es mostraran els objectes d'aquesta categoria.

Podeu acoblar el Navegador a qualsevol vora del document o tornar-lo a convertir en una finestra independent (feu doble clic a l'àrea de color gris). Podeu canviar la mida del Navegador quan és una finestra independent.

Temes relacionats

Navegació per arribar als objectes ràpidament

Arrossegar i deixar anar dins d'un document del LibreOffice

Formatació de fulls de càlcul

Organització de capítols amb el Navegador

Inserció d'enllaços amb el Navegador

Navegador per a documents de text